Traiectum (Britannia)
Traiectum sive Traiectus (i.e. fluminis transitus) fuit locus Britanniae Romanae et mutatio itineris ab Isca Legionis per Aquas Sulis ad Callevam. Quidam prope oppidum Bitton comitatus Glocestriae in valle fluminis Abonae hunc locum reperiendum suadent, unde id flumen transire potuerunt qui ad villam Romanam iuxta Cainesham iter faciebant. Alii errorem itinerarii Antonini suspiciunt allusionemque ad transitum Sabrinae recognoscunt.